หุ้นโซลปิดบวก 0.45% ขานรับ “ทรัมป์” เล็งปฏิรูปภาษี
หุ้นโซลปิดบวก 0.45% ขานรับ "ทรัมป์" เล็งปฏิรูปภาษี
10 ก.พ. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ โดยภาวะการซื้อขายได้รับปัจจัยหนุนจากการที่ประธานาธิบดีโดนัลด์ ทรัมป์ แห่งสหรัฐ ให้คำมั่นว่าจะประกาศแผนปฏิรูปภาษีครั้งใหญ่ ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 9.20 จุด หรือ +0.45% ปิดที่ 2,075.08 จุด โดยมีปริมาณการซื้อขายปานกลาง 309 ล้านหุ้น มูลค่า 4.76 ล้านล้านวอน (4.13 พันล้านดอลลาร์) โดยมีหุ้นบวกมากกว่าหุ้นลบในสัดส่วน 449 ต่อ 356   